cyanic-selkie/wikianc huggingface dataset:
Integrálna rovnica
Klasifikácia integrálnych rovníc
Integrálne rovnice možno rozdeliť na dve základné triedy: Fredholmove integrálne rovnice a Volterrove integrálne rovnice. Pri Fredholmových rovniciach má interval integrácie konštantné hranice, pri Volterrových rovniciach je jedna z hraníc funkciou premennej x.
Ďalšie delenie je na rovnice prvého a druhého druhu. V rovniciach prvého druhu sa neznáma funkcia nachádza len pod integrálom, v rovniciach druhého druhu sa nachádza pod integrálom aj mimo integrálu.
Fredholmove rovnice prvého druhu
kde \varphi je neznáma funkcia, f je známa funkcia a K je ďalšia funkcia o dvoch premenných, často nazývaná aj jadrová funkcia. Rozsah integrácie má konštantné hranice.
Fredholmove rovnice druhého druhu
Fredholmove rovnice druhého druhu sú rovnice s konštantným rozsahom integrácie a s neznámou funkciou nachádzajúcou sa ako v integrande, tak aj mimo neho. Sú to integrálne rovnice tvaru
Volterrove rovnice prvého druhu
Volterrove rovnice prvého druhu sú zovšeobecnením Fredholmových rovníc prvého druhu, v ktorom je jedna z hraníc integračného rozsahu funkciou premennej x. Volterrove rovnice prvého druhu majú tvar:
Volterrove rovnice druhého druhu
Volterrove rovnice druhého druhu sú zovšeobecnením Fredholmových rovníc druhého druhu. Jedna z hraníc integračného rozsahu je funkciou premennej x. Rovnice tohto typu majú tvar:
Duffy (speváčka)
Aimee Anne Duffy (* 23. jún 1984, Bangor, Wales, Spojené kráľovstvo), profesionálne známa ako Duffy, je waleská speváčka a textárka. Začínala na prvom mieste v anglickej hitparáde albumov s jej albumom Rockferry, z ktorého predala zatiaľ na celom svete 6,5 milióna kópií. Duffy je prvá waleská žena, ktorá dosiahla s popovou piesňou prvé miesto v rebríčkoch za posledných 25 rokov s jej druhým singlom "Mercy".
Biografia
Aimee Anne Duffy vyrástla v Nefyne na polostrove Llŷn vo Walese. Od rozvodu jej rodičov, 10-ročná Duffy, jej dvojička Katy ako aj jej staršia sestra Kelly sa aj s matkou usadili v Pembrokeshire.
Spievanie považovala vždy za časť z nej, ale keďže pochádza z malej dedinky, považovala za lepšie uchovať to v tajnosti. Nerozprávala sa o tom o nikom až do jej 16 rokov, kedy ju jej priatelia povzbudzovali k spievaniu.
V 17-tich rokoch sa mladá, ešte neplnoletá Duffy objavila v anglosaskom muzikálnom svete vďaka americko-švajčiarskemu producentovi Sorenovi Mournirovi - známy pod pseudonymom Dorian Gray, pod ktorým vystupuje - a napísala s ním takmer 50 piesní pod menom Soulego. Duo vytvorili v Ženeve, Švajčiarsko, medzi 2002 a 2003 a vystúpili na scénu v júl 2003 vo Walese na festivale Wakestock, ktorý je považovaný za jeden z najdôležitejších v Spojenom kráľovstve.
Duffy má kontrakt s vydavateľstvom A&M Records od roku 2007. Zúčastňovala sa na televíznej show Later with Jools Holland od novembra 2007 a znova od februára 2008. Je interpretkou piesne "Mercy", ktorá sa dostala na čelo mnohých európskych krajín a zotrvala 5 týždňov na prvom mieste na rebríčku piesní vo Veľkej Británii.
Železničná stanica Bratislava ÚNS
Železničná stanica Bratislava-ÚNS alebo Ústredná nákladná stanica je železničná stanica v Bratislave určená predovšetkým pre nákladnú dopravu. Leží na trati č. 132 Bratislava - Hegyeshalom. V súčasnosti (2019) tu žiadne vlaky osobnej dopravy nezastavujú, nie je tu predaj cestovných lístkov, je to však najmladšia bratislavská stanica. Prvá etapa bola dokončená v roku 1973, vtedy slúžila ako náhrada za zrušenú trať v centre mesta sprevádzkovaním preložky cez ÚNS k Starému mostu. Osobné vlaky tu začali jazdiť v roku 1987, pomerne dlho po otvorení Prístavného mosta. Neskôr bola osobná doprava na trati 132 cez ÚNS postupne utlmovaná, až došlo v decembri roku 2011 k jej úplnemu zastaveniu. V lete roku 2018 bola osobná doprava obnovená, v pracovných dňoch jazdia v hodinovom takte osobné vlaky medzi stanicami Bratislava-Petržalka a Senec, už ale bez zastavenia v ÚNS. Taktiež tadiaľto prechádza jeden pár IC vlakov denne medzi Viedňou a Košicami, rovnako bez zastavenia. Zo stanice vedie vlečka na kontajnerový terminál a do spoločnosti Slovnaft, ako aj 1,9 km spojka do prístavnej stanice Pálenisko/Juh.
Bernhardus Varenius
Bernhardus Varenius (1622, Hitzacker, Dolné Sasko – 1650) bol nemecký kartograf. Jedným z jeho najvýznamnejších diel je Všeobecná geografia. Zaoberá sa v nej geografiou ako celkom, ale vidí aj nevyhnutnosť v jej diferenciácii. Chcel odlíšiť všeobecnú geografiu od špeciálnej, čiže regionálnej. Do okruhu zaradil geografickú polohu, reliéf, hydrografiu, ťažbu surovín, demografické údaje a mnohé iné myšlienky, v ktorých neskôr pokračovalo veľa geografov.
KINEX BEARINGS
KINEX BEARINGS je akciová spoločnosť, ktorá patrí medzi významných dodávateľov valivých ložísk pre rôzne segmenty priemyslu. Je súčasťou európskej priemyselnej skupiny HTC Holding, a.s. a v súčasnosti dodáva svoje produkty do viac ako 80 krajín sveta. Je na prvom mieste medzi dodávateľmi špeciálnych ložísk pre textilný priemysel a zároveň jedným z najväčších európskych výrobcov valčekových ložísk pre koľajové vozidlá. Poskytuje komplexné služby aj v oblasti výskumu a vývoja valivých ložísk.
História
Zo všetkých závodov skupiny má najdlhšiu tradíciu závod v Bytči, ktorého vznik sa spája s rokom 1906. Začiatok výroby valivých ložísk na území Slovenska sa datuje do roku 1950 kedy bolo v závode v Kysuckom Novom Meste vyrobené prvé ložisko na Slovensku.
Od svojho vzniku prešli závody skupiny historickým vývojom a výroba ložísk sa technologicky a organizačne stabilizovala.
Dnes je skupina so svojím rozsiahlym výrobným programom významným svetovým výrobcom valivých ložísk.
Automobilový priemysel
KINEX BEARINGS vyrába štandardné a špeciálne ložiská používané v jednotlivých uloženiach agregátov motorových vozidiel.
Použitie ložísk:
Výrobky:
Železničný priemysel
Začiatok produkcie v segmente jednoradových guľôčkových ložísk pre koľajové vozidlá sa datuje na rok 1959.
V súčasnosti patrí KINEX BEARINGS patrí popredných dodávateľov ložísk pre nápravy koľajových vozidiel na európskom trhu a disponuje oprávneniami pre dodávky rôznych produktov pre použitie v železničnom priemysle aj v iných krajinách. Výroba jednoradových guľôčkových ložísk používaných v železničnom priemysle je zabezpečovaná v súlade s požiadavkami európskych štandardov EN 12080. Ponúka taktiež dodávky nápravových jednotiek pre nákladné vagóny so zaťažením 22,5 tony a 25 ton na nápravu.
Výrobky:
Letecký priemysel
Začiatok výroby leteckých a špeciálnych ložísk sa datuje do roku 1964. Ich výroba je v súčasnosti certifikovaná podľa medzinárodnej normy AS 9100 a riadi sa špeciálnymi technickými, výrobnými a kontrolnými predpismi.
Presný priemysel
Skupina presných a špeciálnych ložísk je používaná v zariadeniach pracujúcich v µm presnostiach.
Použitie ložísk:
Výrobky:
Textilný priemysel
Vývoj týchto ložísk úzko súvisí s riešením uloženia najdôležitejších prvkov textilných strojov. Ich použitie sa neobmedzuje len na textilné stroje, ale aj pre prístrojovú techniku.
Použitie ložísk:
Výrobky:
Ostatné odvetvia
Ložisková divízia KINEX zásobuje ložiskami, nevyhnutným príslušenstvom a službami OEM zákazníkov v strojárstve ako aj distribútorov v náhradnej spotrebe. Okrem normalizovaných valivých ložísk v základnom a modifikovanom vyhotovení KINEX ponúka aj rad špeciálnych valivých ložísk, ktoré sú určené pre uloženia v strojoch, prístrojoch a zariadeniach v rôznych odvetviach priemyslu.
NGC 5607
NGC 5607 je galaxia v súhvezdí Malá medvedica, ktorú objavil William Herschel 16. marca 1785.
Jej zdanlivá hviezdna veľkosť je 13,1.
Glide
Glide je API, programovací jazyk pre 3D grafiku, rozhranie spoločnosti 3Dfx, podporované len grafickými kartami tejto spoločnosti (Voodoo, Banshee), vychádza z rozhrania OpenGL. Po krachu firmy prestalo byť využívané. Pomocou neoficiálnych wrapperov je možné toto API spustiť aj na iných grafických kartách.
Pod Liščím kupem
Pod Liščím kupem je prírodná pamiatka ev. č. 1203, ktorá sa nachádza v okrese Prostějov juhozápadne od obce Buková ležiaca v okolí potoka Zábrana. Správa AOPK Olomouc.
Ochrana
Predmetom ochrany je ostricová lada s bohatým porastom vstavačovca májového.
Černyševského ulica
Černyševského ulica je ulica v Bratislave, v mestskej časti Petržalka. Nachádza sa v miestnej časti Dvory. Je pomenovaná podľa ruského filozofa Nikolaja Gavriloviča Černyševského (1828 – 1889). Vznikla v druhej polovici 80. rokov 20. storočia pri výstavbe panelákového sídliska.
Letný arcibiskupský palác
Letný arcibiskupský palác je barokový palác v Bratislave na námestí Slobody 2899/1, ktorý je sídlom Úradu vlády Slovenskej republiky.
Dejiny
Začiatkom 17. storočia odkúpil od miestnych mešťanov arcibiskup František Forgáč územie na ktorom je dnešný palác a zriadil tu záhradu. Približne v roku 1614 tu vzniklo sídlo arcibiskupa. Arcibiskup Juraj Lipai dal v rokoch 1642 až 1666 postaviť novú budovu. V rokoch 1761–1765, na príkaz arcibiskupa Františka Barkóciho, pôvodne renesančné letné sídlo ostrihomských arcibiskupov prestaval architekt Franz Anton Hillebrandt do neskoršej barokovej podoby.
V areáli sa nachádza Lipaiovská záhrada zo 16. storočia. V záhrade paláca mal takmer 10 rokov dielňu významný barokový rakúsky sochár Georg Rafael Donner. Záhradu pôvodne zdobilo veľa rôznych sôch, ale väčšina z nich sa stratila v 19. storočí, keď bola v paláci dočasne vojenská nemocnica.
Simandres
Simandres je francúzska obec, ktorá sa nachádza v departemente Rhône, v regióne Rhône-Alpes.
Ludwigov palác
right|thumb|Pavilón Ludwigovho paláca. S palácom ho spájala kamenná terasa s dvojitou kamennou kolonádou, ktorá niesla otvorenú drevenú pergolu. Ludwigov palác bol rozľahlý jednoposchodový mestský palác v neorenesančnom štýle na križovatke Karadžičovej a Krížnej ulice v Starom Meste v Bratislave. Postaviť si ho dal v roku 1880 obchodník, mestský poslanec a filantrop Johann Ludwig na pozemku oproti budove konskej železnice z r. 1840. Na pozemku, ktorý kúpil jeho otec Gottfried Ludwig pre svoju ošípáreň, dal okrem obytného paláca zároveň postaviť aj parný mlyn.
Simandres
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Princ Bob
Premiéra sa konala 20, decembra 1902 v Népszínház v Budapešti. Libreto napísali Ferenc Martos a Károly Bakonyi. Bola to autorova prvá opereta a zaznamenal s ňou úspech doma aj v zahraničí. Otvoril tak cestu ku sláve pre ďalších maďarských autorov (hlavne pre Viktora Jacobiho a Emmericha Kálmána). Opereta bola sfilmovaná v roku 1941 (režisér: László Kalmár).
I. dejstvo
Anglický princ George so svojím sluhom Pompiusom radi utekajú z nudy kráľovského paláca. Inkognito, pod menom Bob, si slobodne si užíva každovečerný ruch Londýna a zaľúbi sa do Annie. Tú však jej otec chce vydať za miestneho holiča, Plumpuddinga.
Bob má práve 20 rokov a mal by sa ujať vlády. K tomu mu ešte vybrali za ženu pyšnú princeznú, ktorá si navyše rada užíva s veliteľom svojej gardy. Počas audiencie pre ľudí, sa príde Plumpudding sťažovať na istého študenta Boba, že bráni jeho sobášu s Annie, pričom nevie, že Bob a Princ George sú jedna a tá istá osoba. Georgovi sa podarí ich presvedčiť, že sa na Boba len podobá. Najrv rozhodne tak, že Annie si má vziať toho, koho miluje. Avšak to je podozrivé princeznej (jeho snúbenici), ktorá neverí, že ide len o podobu medzi ním a Bobom. Aby sa George zbavil podozrenia, je nútení zmeniť svoje rozhodnutie a vyhlásiť, že Annie si musí vziať Pummpuddinga.
II. dejstvo
Princ sa vracia na Bowie street, kde býva Annina. Pred všetkými ukazuje svoju lásku v Annie. Ľud sa postaví na jeho stranu a ozbrojený vidlami a metlami skúša zabrániť svadbe Plumpuddinga a Annie. Narazia na sprievod princeznej a kráľovnej matky. Tá Boba v prezlečení nespozná a spor rozsúdi tak, že Bob si môže predsa len vziať Annie. Ten jej potom ukáže káľovský kord, ktorý skrýva pod plášťom a až vtedy kráťovná spozná svojho syna. Ľud pred princom kľakne na kolená a princ teraz verejne žiada Annie o ruku. Annie to však odmietne, lebo sa necíti na to, aby si vzala budúceho vládcu.
III. dejstvo
Sklamaný George, teraz už súhlasí s tým, že si vezme princeznú. Pomocou vlasov však dokáže, že princezná má iného, ktorého navyše miluje a jeho si chce vyziať len kvôli kráľovskému titulu. Sluha Pomponius jej taktne osvieži spomienky na ich niekdajšiu vzájomnú lásku a tak kráľovná sama dopomôže Georgovi, aby si mohol vziať tú, ktorú skutočne miluje.
Saint-Ouen-le-Pin
Saint-Ouen-le-Pin je francúzska obec, ktorá sa nachádza v departemente Calvados, v regióne Dolná Normandia.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je 291 obyvateľov (2009).
Runciman Award
Runciman Award je každoročne ocenenie, ktoré udeľuje Anglo-Hellenic League za literárne dielo v angličtine venované celkom alebo z časti Grécku alebo helenizmu. Cena je pomenovaná po sirovi Stevenovi Runcimanovi.
Spojené kráľovstvo a Grécko
Od roku 2004 je cena udeľovaná dielu publikovanému v Spojenom kráľovstve alebo v Grécku v uplynulom roku:
NGC 5608
NGC 5608 je galaxia v súhvezdí Pastier, ktorú objavil britsko-nemecký astronóm William Herschel 9. apríla 1787.
Jej zdanlivá hviezdna veľkosť je 13,4.
Apastepeque
Apastepeque je menšie vulkanické pole, nachádzajúce sa v Salvádore, severne od mesta San Vicente. Pole je tvorené rôznymi vulkanickými formami - troskovými kužeľmi, lávovými dómami a maarmi a taktiež rôznymi typmi hornín - najstaršie sú andezitovo-dacitové lávové dómy nasledované erupciami dacitovej pemzy. Neskoršia aktivita vytvorila sériu bazaltových troskových kužeľov a maarov.
Neohybné slovo
Neohybné slovo je slovo bez morfologických tvarov. Patria sem príslovky, predložky, spojky, častice a citoslovcia.
Grasalkovičov palác
Grasalkovičov palác alebo Prezidentský palác je osovo symetrická rokoková budova na Hodžovom námestí 2978/1 v Bratislave. Od roku 1996 v nej sídli prezident Slovenskej republiky.
Dejiny
Palác postavil v roku 1760 gróf Anton Grasalkovič (Grassalkovich), advokát, neskôr predseda Uhorskej kráľovskej komory. Autorom projektu bol Andrej Mayerhofer, niektoré zdroje za autora považujú F. A Hillebrandta. Palác stál pôvodne na voľnom priestranstve pred vtedy ešte opevneným mestom. V paláci koncertoval aj hudobný skladateľ Joseph Haydn. Na túto skutočnosť upozorňovala pamätná tabuľa od Jozefa Kostku, ktorá bola osadená na západnej stene paláca v roku 1959. Tabuľa je zapísaná v ústrednom zozname pamiatkového fondu pod číslom 32/3 a v súčasnosti sa nachádza v depozite Múzea mesta Bratislava.
V paláci sa nachádza aj pôvodne samostatne stojaca kaplnka svätej Barbory.
Prezidentská záhrada
Súčasťou paláca je rozsiahla záhrada upravená vo francúzskom štýle, ktorá nadväzuje na rozsiahlu záhradu bývalého letného arcibiskupského paláca. Koncom 90. rokov 20. storočia prebehla rozsiahla rekonštrukcia záhrady, ktorá do veľkej miery prinavrátila pôvodný výzor parku. V roku 1978 tu bola osadená fontána Radosť zo života autorov Tibora Bártfaya, Karola Lacka, Imricha Ehrenbergera a Pavla Mikšíka. Začiatkom 90. rokov 20. storočia v záhrade bola umiestnená jazdecká socha Márie Terézie, ktorá bola pôvodne súčasťou výzdoby Veľprepoštského paláca v Nitre. Nachádzal sa tu aj pomník Johanna Nepomuka Hummela, významného skladateľa a bratislavského rodáka, ktorý bol v roku 2002 po rekonštrukcii umiestnený na svoje pôvodné miesto pred veľvyslanectvo Nemecka na Hviezdoslavove námestie.
Deň otvorených dverí
Deň otvorených dverí v paláci sa koná každoročne na výročie inaugurácie 15. júna. V roku 2016 sa ho zúčastnilo okolo 6000 ľudí.
Incident
28. júna 2016 do paláca v noci prenikol muž, dvadsať minút v ňom pobudol a vyšiel von. Do paláca sa dostal po prekročení skleneného múru a prejdení nezabezpečeným zamestnaneckým vchodom. Alarm, ktorý zapol bol vyhodnotený ako falošný. Prezident Kiska sa v paláci nenachádzal, nocuje na inom mieste. Po incidente odstúpil riaditeľ Úradu na ochranu ústavných činiteľov Radovan Horváth.
Prezidentská kancelária bez odpadu
Za prezidentovania prezidentky Čaputovej nastali v paláci zmeny podľa tzv. idey Zero waste, teda produkovania čo najmenšieho množstva odpadu. Na dosiahnutí tohto cieľa pracuje Inštitút cirkulárnej ekonomiky, ktorý prišiel s dátami, že za dva dni sa v Prezidentskom paláci vyprodukuje až 147 kg odpadu. Navrhol teda riešenia, vďaka ktorým by vo výsledku mohol palác produkovať len 15% z pôvodného objemu odpadu. Z kancelárií boli odstránené jednorazové plastové poháre, fľaše a výdajníky vody, na toaletách vymenili papierové obrúsky za uteráky, ktoré sa pravidelne perú. V záhrade paláca zrejme pribudne kompostér a zamestnanci už absolvovali niekoľko školení. Poradca prezidentky republiky pre životné prostredie Juraj Rizman uviedol: „''Máme tu zelené plochy, uvažujeme, že by sme tu vyhlásili bezpesticídovú zónu. Premýšľali sme, ako by sme mohli obmedziť spotrebu elektrickej energie.''“
Nápad svitol po návšteve veľvyslanca Holandska na Slovensku Henka van der Kwasta u prezidentky. Holandská ambasáda je tiež spravovaná v štýle Zero waste.
Cuisy (Meuse)
Cuisy je francúzska obec, ktorá sa nachádza v departemente Meuse, v regióne Lotrinsko.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Radkov (okres Jihlava)
Radkov je obec v Česku v okrese Jihlava v kraji Vysočina. 1. januára 2012 tu žilo 243 obyvateľov, z toho 122 mužov a 121 žien, pričom priemerný vek v obci bol 40,7 roka (muži 40,4 roka, ženy 41,0 roka).
Sociologizmus
Sociologizmus je zvýhradňovanie prístupov a metód sociológie. Maximalizácia sociologického prístupu alebo maximalizácia roly sociálneho v živote jednotlivcov a spoločnosti.
Chriašteľ vodný
Chriašteľ vodný (Rallus aquaticus) je chriašteľ z čeľade chriašteľovitých. Obýva najmä západnú a strednú palearktídu, severnú Afriku a Áziu severne od pohoria Himaláje. Podľa Medzinárodnej únie na ochranu prírody a prírodných zdrojov chriašteľ vodný patrí medzi najmenej ohrozené druhy, trend celkovej populácie je klesajúci, v Európe je trend neznámy.
Výskyt a stav na Slovensku
Odhadovaný počet hniezdiacich párov je 300 - 600, zimujúcich jedincov 10 - 40. Na Slovensku bolo dokázané alebo pravdepodobné hniezdenie v 23,30 % a zimovanie v 7,50 % mapovacích kvadrátoch. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status v roku 1995 R - vzácny. V roku 1998 NE - nehodnotený druh podľa uvedených kritérií z viacerých dôvodov. V roku 2001 NE - nehodnotený. V roku 2014 LC - menej dotknutý. Európsky ochranársky status nezaradený SPEC. Stupeň ohrozenia S - vyhovujúci ochranársky status.
Anchiceratops
Anchiceratops bol pomerne veľký rohatý dinosaurus, žijúci v období vrchnej kriedy (asi pred 72,5 až 71 miliónmi rokov) na území Severnej Ameriky (Alberta v Kanade). Rovnako ako ostatné rohaté dinosaury bol aj Anchiceratops štvornohý bylinožravec s tromi rohmi na hlave, akoby papagájovitým zobákom a dlhým golierom za hlavou. Tento dinosaurus mohol dosahovať dĺžku až cez 6 metrov. Jediný druh je Anchiceratops ornatus.
Anchiceratops bol opísaný v roku 1914 paleontológom Barnumom Brownom. Niektoré nálezy relatívne menších jedincov sa zdajú naznačovať sexuálny dimorfizmus (rozdielne veľkosti oboch pohlaví) u tohto dinosaura.
Vlky
Vlky sú obec na Slovensku v Bratislavskom kraji v okrese Senec.
Obec Vlky sa nachádza na pravom brehu Malého Dunaja a prvá písomná zmienka je už z roku 1277. Od svojho vzniku boli majetkom bratislavského prepošstva, ktorému ich daroval kráľ Belo IV. (Vojtech IV.). V písomnostiach zo stredoveku sú uvádzané pod názvom Vek a Velk a od roku 1553, keď mala obec 178 obyvateľov ako Weők.
O niečo neskôr sa stala obec majetkom rodu Pálfiovcov. V 16. storočí sa v oblasti Vlkov rozšíril vplyv reformácie, no neskôr sa obyvateľstvo vrátilo naspäť k rímskokatolíckemu vierovyznaniu.
Povodeň v roku 1845 zničila mnohé domy v obci, ktorú neskôr postavili už na inom mieste vo väčšej vzdialenosti od Malého Dunaja.
Obyvateľstvo sa pôvodne venovalo mlynárstvu (v obci boli dva vodné mlyny), rybolovu a chovu hovädzieho dobytka.
Z dobročinnej zbierky bola v roku 1936 v obci založená ľudová škola, ktorú v roku 1979 zatvorili. V jej budove sa dnes nachádza materská škola. Známou budovou v obci je Hideghétyovská kúria postavená v eklektickom štýle.
Národnostné zloženie
V roku 2011 mala obec 426 obyvateľov, z čoho bolo 69,2 % maďarskej a 29,3 % slovenskej národnosti.
Holumnický hrad
Holumnický hrad alebo (staršie) Holumnický zámok je zrúcanina na vyvýšenine v obci Holumnica. Bol postavený pravdepodobne na prelome 15. a 16. storočia, pričom neskôr bol viackrát upravovaný.
Dejiny
Hrad si pravdepodobne dala postaviť niektorá z rodín Berzeviczyovcov, Ujházyovcov alebo Görgeyovcov. Presné záznamy neexistujú, vychádza sa len z iných historických dokumentov. Objekt opustili niekedy v 17. storočí, keď si v obci vybudovali pohodlnejší a reprezentatívnejší kaštieľ. Budova však bola využívaná aj naďalej, či už ako obytné sídlo niektorého člena z rodín, alebo len ako úžitková budova - sklad, sýpka a podobne. Dodnes však nebol vykonaný žiadny archeologicko-pamiatkový výskum, ktorý by tieto informácie definitívne spresnil.
Súčasný stav
Okolie je husto zarastené vegetáciou, ktorá z väčšej časti rozvaliny zakrýva. To nasvedčuje, že múry sa rozpadli už dávnejšie. Na juhovýchodnej strane stavby je vyvýšenina, ktorá môže ukrývať suť a zvyšky múrov. Na čelnej stene sú vidieť stopy po pavlači, z interiérovej strany sú zreteľné niky. Niekde na múroch sú zachované aj omietky.
Okolité hrady
Červený Kláštor, Kežmarský zámok, hrad Podolínec, kaštieľ Strážky, Ľubovniansky hrad
Téba (mesiac)
Téba alebo Thebe alebo Jupiter XIV je štvrtý Jupiterov mesiac (podľa vzdialenosti od planéty). Bol objavený Stephenom P. Synnottom z fotiek, ktoré urobila sonda Voyager 1 5. marca 1979, a získal dočasný názov S/1979 J 2. Neskôr ho objavili aj na starších fotkách z 27. februára 1979. V roku 1983 bol oficiálne pomenovaný Thebe podľa mytologickej postavy, ktorá bola milenkou Dia (grécky boh Jupiter).
Obežná dráha
Téba je najvzdialenejší zo štyroch malých vnútorných mesiacov Jupitera. Okolo planéty obieha vo vzdialenosti ~222 000 km. Obežná dráha má excentricitu ~0,018 a inklináciu ~1,08° vzhľadom na rovník Jupitera. Tieto veličiny sú nezvyčajne vysoké, pravdepodobne kvôli vplyvom mesiaca Io v minulosti. Obežná dráha Téby leží v blízkosti vonkajšieho okraja tenkého prstenca, ktorý je tvorený materiálom vyvrhnutým týmto satelitom.
Charakteristika
Téba má veľmi nepravidelný tvar s eliptickou aproximáciou 116x98x84 km. Jej celková hustota a hmotnosť nie sú známe, ale predpokladá sa veľká podobnosť s mesiacom Amalthea, hustota ~0.86 g/cm³, hmotnosť ~4.3×1017 kg.
Téba rotuje viazane, čo znamená, že je stále otočená jednou stranou k planéte, podobne ako všetky vnútorné satelity Jupitera. Pohybuje sa tak, že dlhá os stále ukazuje smerom k planéte. Úniková rýchlosť je veľmi malá, čo dovoľuje prachu a ďalšiemu materiálu po dopade meteoritov ľahko uniknúť do kozmického priestoru. Tým sa formuje tenký prstenec.
Povrch je veľmi tmavý a javí sa ako červený. Je tu asymetria hmoty medzihemisférou vo smere pohybu mesiaca a hemisférou otočenou do protismeru pohybu mesiaca. Predná, tzv. vedúca hemisféra, je 1,3 krát väčšia ako koncová. Asymetria je pravdepodobne spôsobená vyššou rýchlosťou a frekvenciou dopadov meteoritov na vedúcu hemisféru, čo spôsobuje uvoľňovanie materiálu (ľad) z vnútra satelitu. Na povrchu Téby sa vyskytuje množstvo kráterov. Nachádzajú sa tu najmenej tri alebo štyri impaktné krátery, ktoré sú veľmi rozsiahle, každý z nich je veľkosťou porovnateľný s vlastným priemerom Téby. Najväčší (~40 km) sa nachádza na odvrátenej strane a nazýva sa Zethus (jediný povrchový útvar na Téby, ktorý dostal meno). Na hrane tohto kráteru sa nachádza niekoľko jasných miest.
Prieskum
Téba bola objavená z fotografií, ktoré urobil Voyager 1 Stephenom P. Synnottom, ktorý bol členom navigačného tímu sondy Voyager. Pred príletom sondy Galileo (kozmická sonda) k Jupiteru boli informácie o tomto mesiaci veľmi limitované. Galileo vyfotografoval takmer celý povrch tohto satelitu.
Citrát lítny
Citrát lítny (Li3C3H5O(COO)3) je zlúčenina lítia a kyseliny citrónovej, ktorý sa používa na tlmenie nálady v psychiatrickej liečbe manických stavov a bipolárnej poruchy.
Stovky nealkoholických nápojov obsahuje soli lítia alebo lítnu vodu (prirodzene sa vyskytujúcua minerálnu vodu s vyšším množstvo lítia). Staršia verzia Coca-Coly bola zmes sirupu Coca-Cola a lítnej vody. Nealkoholický nápoj 7Up sa pôvodne volal „Bib-Label Lithiated Lemon-Lime Soda“ a bol vytvorený v roku 1929. Nápoj bol patentovaný liek a uvádzaný na trh ako liek na opicu. Citrát lítny bol odstránený zo 7Up v roku 1948.
Citrát lítny je predávaný ako Litarex a Demalit.
NGC 5609
NGC 5609 je galaxia v súhvezdí Pastier, ktorú objavil anglický astronóm William Parsons Rosse 1. marca 1851.
Nanna Bryndís Hilmarsdóttir
Nanna Bryndís Hilmarsdóttir (* 6. máj 1989, Garður, Island) je islandská hudobníčka. Je hlavnou speváčkou a gitaristkou, spolu s Ragnarom "Raggi" Þórhallssonom, islandskej skupiny Of Monsters and Men. V súčasnosti žije v Reykjavíku.
Sachalin
Geografia
Ostrov má rozmery na dĺžku a je široký od 25 do. Nachádza sa medzi Ochotským a Japonským morom pri ústí rieky Amur. Od pevniny ho delí úzky, dlhý Tatársky prieliv, ktorý má v najužšom mieste šírku len  a hĺbku 4. Od ostrova Hokkaidó ho delí o niečo širší La Pérousov prieliv. Najjužnejší bod ostrova je Mys Krilon a najsevernejší Elizabetin Mys.
NGC 5609
Jej zdanlivá hviezdna veľkosť je 15,7.
Železničná zastávka Devínske Jazero
thumb|Lokalizácia odbočky (železničnej zastávky) v Bratislave
Železničná zastávka Devínske Jazero je železničná zastávka na železničnej trati Bratislava – Břeclav.
Je posledná zastávka na území mesta Bratislava v smere na Kúty. Bola na nej odbočka do Stupavy, na ktorej bola v máji 1979 zastavená osobná doprava a v marci 2008 bola administratívne zrušená. V blízkosti sa nenachádza žiadna obec, ale iba chaty a bunkre z predvojnového opevnenia. Jeden bunker sa nachádza na telese zrušenej spojky do rakúskej obce Marchegg (trať 408). Kedysi sa tu nachádzala stanica, ktorej význam poklesol po tom, ako bola v roku 1921 zdvojkoľajnená trať do českého mesta Břeclav. V roku 1927 bola odnesená vlečka do štrkovne a tiež aj prvé výhybky. V 30. rokoch 20. storočia sa koľajisko ďalej redukovalo, v roku 1935 tu ostala dvojkoľajná trať a odbočka. Mestská časť ako i zastávka sa stala súčasťou pri poslednom rozširovaní Bratislavy v roku 1971. Tak ako žst. Podunajské Biskupice, žst. Devínska Nová Ves a žst. Rusovce nemá v názve uvedenú príslušnosť k hlavnému mestu.
Zastávka je začlenená do tarifnej zóny 101 Integrovaného dopravného systému v Bratislavskom kraji (IDS BK). Nachádza sa na nej označovač cestovných lístkov IDS BK.
Louky pod Skalami
Louky pod Skalami je prírodná pamiatka ev. č. 1202 neďaleko obce Protivanov v okrese Prostějov. Oblasť spravuje Agentúra ochrany prírody a krajiny ČR.
Ochrana
Predmetom ochrany sú mokraďové ostricové lúky s bohatou kvetenou.
Sachalin
Geografia
Najväčšie a hlavné mesto Sachalinskej oblasti, Južno-Sachalinsk, sa nachádza na južnom výbežku ostrova na rieke Susuja. Vzdušnou čiarou je od Moskvy vzdialené.
Vodstvo
Na ostrove sa nachádza 10 väčších riek. Najdôležitejšie rieky sú Tym a Poronaj, ktoré sú na ľahkých člnoch čiastočne splavné. Rieky na ostrove patria do úmoria Ochotského a Japonského mora.
Ekonomika
Pri Sachaline sa nachádzajú dôležité zásoby ropy a zemného plynu, vďaka ktorým sa ostrov rozvíja a má najnižšiu mieru nezamestnanosti v Rusku (1,2% v roku 2007). Na Sachaline je tak vybudovaná nová sieť železníc, ropovodov a ciest a prístavov.
Obyvateľstvo
Južná časť Sachalinu, Kurilské ostrovy a severné Japonsko sú pôvodnou vlasťou ľudí národa Ainu. Spolu s nimi sa na Sachaline nachádzali a v malej miere aj nachádzajú Orokovia, Evenkovia a Nivchovia. Dokopy však ich počty neprevyšujú 5000. Majoritným národom na Sachaline sú Rusi (okolo 84%). Ďalej nasledujú Kórejci (5.6%), ktorí sa sústreďujú v hlavnom meste ostrova, Južno-Sachalinsku, ktoré má približne 175 000 obyvateľov. Násilne ich sem dovliekli Japonci počas 2. svetovej vojny, aby pracovali v tamojších uhoľných baniach. Nachádzajú sa tu v menších počtoch aj Ukrajinci (4%), či Tatári (1,2%) alebo Bielorusi (1%). Po obsadení ostrova Rusmi v roku 1945 bolo deportovaných asi 400 000 japonských obyvateľov ostrova vrátane ľudí Ainu.
V roku 2008 bolo zaznamenaných 6,416 narodení a 7,572 úmrtí – populácia ostrova klesá.
! Mesto ! Počet obyv.
Pozri aj
Sachalinská oblasť
Taburete
Taburete je menší neaktívny stratovulkán, nachádzajúci sa v juhovýchodnej časti Salvádora, neďaleko pobrežia Pacifiku. Severovýchodná strana andezitovo-bazaltového vulkánu je prekrytá produktami sopečnej činnosti jeho suseda – stratovulkánu Tecapa. Vek poslednej erupcie nie je známy.
Iné projekty
.
FEI
FEI môže byť:
LG Optimus Chat
LG Optimus Chat je lacný model smartfónu s klávesnicou, ktorý vyrábala spoločnosť LG Electronics. Je veľmi podobný modelu LG Optimus One, hlavným rozdielom je menší displej (2,8 palcov namiesto 3,2 palcov), ale má vysúvaciu klávesnicu. Beží na ňom operačný systém Android 2.2 Froyo, ale je možná aktualizácia na Android 2.3 Gingerbread.
Elara (mesiac)
Elara je nepravidelný prirodzený satelit Jupitera. Objavený bol v roku 1905 Charlesom Dillonom Perrinem v observatóriu Lick Observatory a je pomenovaný podľa postavy z gréckej mytológie Elary.
Tento satelit získal svoje súčasné meno až v roku 1975, predtým bol známy ako Jupiter VII. V rokoch 1955 až 1975 bol občas nazývaný Héra. Patrí do rodiny Himalia, 5 mesiacov obiehajúcich vo vzdialenosti 11 až 13 Gm od Jupitera s inklináciou približne 27.5°. Obežné prvky sú z roku 2000. Stále sa menia v závislosti od slnečných a planetárnych porúch.
New Horizon
Vo februári a marci 2007 sonda smerujúca k planéte Pluto urobila niekoľko fotografií Elary zo vzdialenosti 5 miliónov km.
Solaize
Solaize je francúzska obec, ktorá sa nachádza v departemente Rhône, v regióne Rhône-Alpes.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Košický gbel
Ako miera na sypaniny obsahoval košický gbel 84 litrov. V 17. storočí sa zvýšil na 125 litrov, čo sa rovnalo dvom bratislavským mericiam. Spišský gbel mal 48 litrov a bratislavský gbel 59 litrov.
Ako miera na tekutiny obsahoval 13,57 litra. Menej mal budínsky gbel, ktorý obsahoval 8,48 litra.
Košický gbel mal vplyv aj na určovanie plošnej miery gbeloráčiny. Gbeloráčina bola plošná miera používaná na Východnom Slovensku, na ktorú vysiali jeden košický gbel obilia. V 18. storočí mal košický gbel ako rozloha poľa jedno uhorské jutro.
Neapolská katedrála
Neapolská katedrála (iné názvy: Neapolský dóm, Katedrála svätého Januária, Katedrála Nanebovzatia Panny Márie) je pôvodne goticko-barokovo-renesančná sakrálna stavba rímskokatolíckej cirkvi v historickom centre Neapola v Taliansku. Je hlavným kostolom Neapola a sídlom neapolského arcibiskupa. Je známa najmä relikviami sv. Januária.
Dejiny katedrály
Postaviť chrám dal Karol I., za ktorého sa stavba začala stavať, avšak stavby pokračovali za vlády jeho nástupcu Karola II. a boli dokončené na začiatku 14. storočia za panovania Róberta I.
Baroková kaplnka
V katedrále sa nachádza baroková kaplnka, ktorá na mieste stála ešte skôr ako samotný dóm. Sú v nej uložené 2 ampulky krvi sv. Januária a jeho lebka.
Zuzana Kocúriková
Zuzana Kocúriková (* 19. december 1948, Bratislava) je slovenská herečka. Manželka divadelného režiséra Petra Mikulíka.
V detstve sa venovala výtvarnému umeniu a chcela sa stať kostýmovou návrhárkou. V roku 1971 absolvovala štúdium na VŠMU.
Zuzana Kocúriková je od konca štúdií členkou súboru Činohry SND, kde momentálne hrá v divadelných predstaveniach Krajčírky, Portugália, Ideálny manžel, Večer trojkráľový alebo čo len chcete, Čertice a Na konci hry. Účinkuje v hudobnej čiernej komédii Osem žien v divadle Nová scéna, kde ju režisér Roman Polák obsadil do hry Johna Chapmana Nemocnica na pokraji. Na pôde Štúdia L+S účinkuje v predstavení Barmanky.
Na filmovom plátne sa Zuzana Kocúriková objavila ešte ako stredoškoláčka vo filme Jozefa Zachara Zmluva s diablom. Hrala v mnohých televíznych inscenáciách a celovečerných filmoch. Má dcéru Katarínu. Venuje sa maľovaniu.
Ján Mičica
kpt. Ján Mičica (* 7. február 1920, Zástranie – † 8. jún 1972) bol pilot podniku SLOV AIR – podniku pre leteckú činnosť.
Patril medzi prvých pilotných žiakov u Štefana Pleška, kde absolvoval plachtársky výcvik na Straníku. Neskoršie absolvoval letecký výcvik motorového pilota a od roku 1954 lietal ako pilot vysadzovač na lietadle UC-61 Fairchild. Roku 1955 sa preškolil na pilota vysadzovača na lietadlo C-3 Siebel, na ktorom lietal dva roky. Po nalietaní dostatočného počtu hodín odišiel v lete roku 1957 pracovať do Československých aerolínií. Lietanie sa stalo neskôr jeho povolaním.
Tragicky zahynul vo veku 52 rokov 8. júna 1972 počas únosu lietadla typu L-410A Turbolet na linke Mariánske Lázně – Praha.
Bol prvým dopravným pilotom, zavraždeným počas letu.
FA
FA môže byť:
Saint-Pair
Saint-Pair je francúzska obec, ktorá sa nachádza v departemente Calvados, v regióne Dolná Normandia.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je 240 obyvateľov (2009).
Nasledujúci graf zobrazuje vývoj počtu obyvateľov v obci.
Pracovná sila (schopnosť)
Pracovná sila je schopnosť človeka pracovať; t. j. súhrn jeho fyzických a duševných dispozícií, ktoré používa pri výrobe materiálnych statkov; je hlavným, aktívnym a nevyhnutným výrobným činiteľom. V ekonomickej teórii termín používal najmä K. Marx. Nositeľom pracovnej sily je pracovník.
Rohozná (okres Jihlava)
Rohozná je obec v Česku v okrese Jihlava v kraji Vysočina. 1. januára 2012 tu žilo 386 obyvateľov, z toho 188 mužov a 198 žien, pričom priemerný vek v obci bol 40,8 roka (muži 40,3 roka, ženy 41,3 roka).
Croatia Open Umag
Croatia Open Umag je mužský tenisový turnaj zaradený do cyklu ATP International Series. Zápasy sa odohrávajú na kurtoch s tvrdým povrchom. Turnaj sa koná v chorvátskom meste Umag od roku 1990.
Spojnica
Spojnica je priamka prechádzajúca dvoma danými bodmi; úsečka ohraničená dvoma danými bodmi.
Cestný most
Cestný most je most umožňujúci prechod motorových vozidiel cez prekážku.
Fakulta architektúry
Fakulta architektúry môže byť:
Cestný most
Šírka mosta a jeho bezpečnostné prvky (napr. zvodidlá) závisia od druhu cesty, typu konštrukcie mosta, jeho dĺžky, topografických a geologických podmienok oblasti (riečne korytá, údolia, svahy), ale taktiež od nákladov a začlenenia do krajiny.
Diaľničné mosty
Diaľničné mosty môžu byť navrhnuté ako jedno- alebo dvojúrovňové. Väčšina diaľničných mostov je zo železobetónu alebo z predpätého betónu; časté sú aj oceľové a spriahnuté oceľové mosty, ktoré zvyčajne potrebujú pylóny. Niektoré diaľničné mosty spred roku 1945 sú murované.
Sociometria
Sociometria je aplikovaná mikrosociológia; teórie a techniky pre skúmanie a interpretáciu mikro- a makrosystémov; meranie sociálnych javov.
LG Optimus Chic
náhľad|LG Optimus Chic
LG Optimus Chic (E720) je lacný model smartfónu, ktorý vyrábala spoločnosť LG Electronics. Je podobný modelu LG Optimus One, obsahuje 3,2 palcový dotykový displej s rozlíšením 320x480, 600 MHz procesor Qualcomm, 512 MB RAM a 512 MB ROM a beží na ňom operačný systém Android 2.2 Froyo. Od modelu LG Optimus One sa líši iným typom tlačidiel.
NGC 5610
NGC 5610 je galaxia v súhvezdí Pastier, ktorú objavil britsko-nemecký astronóm William Herschel 19. mája 1784.
Jej zdanlivá hviezdna veľkosť je 13,5.
Jean-Baptiste Mathey
thumb|Kostol svätého Františka Serafínskeho, [[Praha]] thumb|Arcibiskupský palác (vľavo), Praha thumb|Kresba rekonštrukcie paláca v podobe po Matheyovej prestavbe thumb|upright|Toskánsky palác, Praha thumb|Trojský zámok, Praha thumb|Kaplnka sv. Kataríny, Nynice
Jean-Baptiste Mathey (tiež Jan Baptista Mathey alebo Gianni Battista Mathey) (* 1630, Dijon, Francúzsko – † 1696, Paríž) bol francúzsky barokový architekt a maliar, pôsobiaci v Čechách na konci 17. storočia. Architektonicky predznamenáva príchod vrcholného baroka, ktoré v Čechách reprezentujú najmä architekti Jan Blažej Santini-Aichel, Kryštof Dientzenhofer a Giovanni Battista Alliprandi.
Vzdelanie
Vyučil sa za maliara, ale dnes nepoznáme ani jedno jeho maliarske dielo. Nepochybne strávil určitý čas v Ríme, ktorý bol vtedy najväčším umeleckým centrom Európy. Matheyova tvorba totiž nevykazuje žiadne výrazné vplyvy vtedajšej francúzskej architektúry, ale úplne jednoznačne je v nej cítiť vplyv talianskej, a to konkrétne rímskej architektúry. Dodnes nie je celkom jasné, ako a kde sa naučil projektovať, ale podľa jednej hypotézy zrejme pracoval v niektorom rímskom architektonickom ateliéri ako kreslič. To by mu naozaj dávalo skvelú možnosť spoznať priamo pri zdroji nielen vtedy najmodernejšie architektonické projekty, ale dokonca i tie nerealizované. Toto štúdium Mathey po príchode do Čiech v roku 1675 (ešte stále ako maliar) veľmi dobre zúročil. Väčšina jeho realizácií bola pochopiteľne vykonaná pre arcibiskupa Jána Bedřicha z Valdštejna, s ktorým prišiel do Čiech, a taktiež pre šľachticov a cirkevné rády, ktoré boli s arcibiskupom spriaznené, ale podieľal sa aj na stavbe Pražského hradu.
Arcibiskupský palác
Mathey tiež projektoval prestavbu arcibiskupského paláca v Prahe na Hradčanoch. I tu preukázal suverénne znalosti rímskej architektúry. Pre strednú časť paláca vytvoril o poschodie vyšší výhľadový pavilón, čo bolo v Prahe úplné novum. Priečelie paláca bolo riešené prísne osovo, opäť s perfektne zvládnutým tvaroslovím prevedeným v štuke a s kamenným portálom a nad ním umiestneným balkónom.
Toskánsky palác
Podobné charakteristiky, tu však dokonca v „zdvojenom“ prevedení, vykazuje tiež neďaleký, kedysi Trčkovský, neskôr Toskánsky palác. Táto rozmerná budova s dvojitým vjazdmi a nad nimi umiestnenými výhľadovými pavilónmi a terasou ozdobenou sochami predstavujúcimi antických bohov medzi nimi, ktorá dodnes dominuje hornej polovici Hradčanskému námestiu, opäť jasne dokladá Matheyovo architektonické majstrovstvo.
Letohrádok Troja
Ďalšou veľmi významnou realizáciou je letohrádok Troja. Táto stavba predstavuje klasickú rímsku villu suburbanu (prímestskú vilu). Nebola určená k trvalému obývaniu, ale len k usporiadaniu slávností, hostín a koncertov. Preto tiež dostala rozsiahlu záhradu, oboru, vinice a ďalšie nutnosti. Architektonicky sa tu opäť stretávame s veľmi precízne skomponovanou stavbou, ktorej centrom je veľká sála. Tá (podobne ako výhľadové pavilóny u vyššie spomenutých stavieb) o výšku jedného poschodia prevyšuje zvyšok stavby. Po stranách sály sú pripojené nižšie bočné krídla, obsahujúce salóny, na ktoré v pravom uhle nadväzujú ešte krátke krídla, tvoriace pred záhradným priečelím pomerne intímny priestor. Okrem veľkej sály ovláda siluetu vily ešte dvojica rovnako vysokých schodišťových veží, ktoré však opäť slúžili nielen ku komunikácii, ale tiež k výhľadu. Veľká sála je potom prístupná naozaj pompéznym dvojitým schodiskom, ozdobeným sochami Georga a Paula Hermannovcov z Drážďan.
S zámkom Troja je spojený ešte jeden pozoruhodný detail, ktorým je písomne doložená účasť Kryštofa Dientzenhofera na výstavbe zámku. Nález tohoto dokladu viedol k predpokladu, že Mathey v skutočnosti nie je autorom zámku, ale že je ním Kryštof Dientzenhofer. Tento záver je však chybný, ale dobre nám ukazuje vtedajšiu architektonickú prax. Dientzenhofer totiž nebol len architektom, ale tiež majiteľom stavebnej firmy. Ako taký pochopiteľne tiež staval i cudzie projekty. Mathey navyše síce mohol projektovať, ale nesmel (rovnako ako neskôr Santini) svoje stavby aj stavať, pretože nebol vyučeným staviteľom, ale disponoval len potvrdením o maliarskom vyučení, ktoré predstaviteľom pražského staviteľského cechu pochopiteľne nestačilo.
Jean-Baptiste Mathey a Jan Blažej Santini-Aichel
Po Matheyovej smrti prebral a dokončil mnohé Matheyove objednávky Jan Blažej Santini-Aichel. Dôvodom môže byť to, že u Matheya pracoval jeho otec. Pravdepodobné je však i to, že sa Santini vyučil práve u Matheya. Bezpečne totiž vieme, že Santini nebol vyučený u príslušníka staviteľského cechu. Navyše i Santini pracoval s rímskym architektonickým tvaroslovím s rovnakou istotou, ako predtým Mathey. Santini navyše preberá i okruh stavebníkov a vo svojom diele na Matheya nadväzuje. Ako už bolo povedané, majú títo architekti spoločné i to, že ani jeden z nich nebol architektom vyučeným podľa cechových regulí.
NGC 5611
NGC 5611 je galaxia v súhvezdí Pastier, ktorú objavil anglický astronóm John Herschel 29. apríla 1827.
Jej zdanlivá hviezdna veľkosť je 12,6.
Cumières-le-Mort-Homme
Cumières-le-Mort-Homme je francúzska obec, ktorá sa nachádza v departemente Meuse, v regióne Lotrinsko.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Planimetria
Planimetria alebo geometria v rovine je časť euklidovskej geometrie zaoberajúca sa dvojrozmernými útvarmi.
Základné útvary v rovine Bod, priamku a rovinu považujeme za základné geometrické pojmy, ktoré nedefinujeme, ale pomocou nich definujeme ostatné geometrické útvary. Uvedené tri typy (neprázdnych) množín bodov zároveň predstavujú základné geometrické útvary v rovine (priestore). Označovanie: body: A, B, C, …, P, Q, R, …, priamky: a, b, c, …, p, q, r, …, alebo pomocou bodov: ←AB→, ←PQ→, ... roviny: α, β, γ, …, π, ν, µ, ρ, … alebo pomocou bodov: ←ABC→, ←PQR→, ...
Willem Jan Aalders
Willem Jan Aalders (* 19. september 1870, Amsterdam, Holandsko† 19. marec 1945, Groningen) bol holandský reformovaný teológ.
Životopis
Navštevoval gymnázium v Kampene a Amsterdame, potom študoval na amsterdamskej univerzite teológiu. Štúdium zakončil dizertačnou prácou na tému Schleiermachers Reden über die Religion proeve van apologie u profesora Daniela Chantepieho de la Saussaya a stal sa doktorom teológie.
Synod Nederlandsche Hervormde Kerk ustanovil Aaldersa v roku 1915 za cirkevného profesora dogmatiky, histórie a učenia Nederlandsche Hervormde Kerk a cirkevných dejín v Groningene. V roku 1923 bol menovaný za profesora etiky a cirkevnej náuky.
Tecapa
Tecapa je neaktívny stratovulkanický komplex, nachádzajúci sa v juhovýchodnej časti Salvádora. Je súčasťou menšej skupinky stratovulkánov, ležiacej medzi sopkami San Vicente a San Miguel východne od rieky Río Lempa. Sopka leží na staršej (neskoro pleistocénnej) kaldere Berlín. Neskoršie štádium dalo za vznik viacerým troskovým kužeľom (Cerro las Palmas, Cerro Pelón, Laguna de Algeria a Cerro Algeria). V súčasnosti sú jedinými prejavmi neukončenej aktivity fumaroly, oblasť kaldery Berlín je využívaná ako zdroj geotermálnej energie.
Étienne Martellange
Étienne Martellange (* 22. september 1569, Lyon, Francúzsko – † 3. október 1641, Paríž) bol francúzsky barokový architekt. Jeho kresby sú uložené v Bibliothèque nationale de France.
Peter Kočiš
Peter Kočiš (* 19. október 1965, Nitra) je slovenský herec a moderátor.
Prvýkrát sa na obrazovke objavil ako päťročný. Odvtedy účinkoval asi v 80 inscenáciách a 15 prevažne televíznych filmoch. V súčasnosti pracuje prevažne ako rozhlasový a televízny moderátor. Začiatky svojej moderátorskej kariéry si pamätajú poslucháči Fun Rádia a rádia Rock FM. Skĺbenie skúseností a imidžu predviedol v televíznych reláciách Snívajte s nami, Super kvíz, Taxík, On a ona u vás doma, Bumerang, Páli vám to? (2004) ai. Je ženatý má dve dcéry Terezu a Sáru.
Guarino Guarini
thumb|Guarino Guarini: San Annunziata dei Teatini, [[Messina]] Camillo-Guarino Guarini (* 7. január 1624, Modena, Taliansko – † 6. marec 1683, Miláno) bol taliansky matematik, filozof a architekt neskorého baroka, pôsobiaci nielen v Turíne, ale aj v ďalších krajinách Európy, ako sú Sicília, Francúzsko a Portugalsko.
Guarini vytváral stavby so zložitými pôdorysmi, svoje stavby modeloval veľmi dynamicky. Známym dielom je San Lorenzo v Turíne a kaplnka San Sindone pri Turínskom chráme.
Konštantínopolský ekumenický patriarchát
Dôležitosť Konštantínopola narástla po tom ako tam bolo presťahované hlavné mesto Rímskej ríše v roku 330. V roku 381 bol Konštantínopol uznaný za patriarchát. V roku 1054 nastala východná schizma, keď sa cirkvi Konštantínopola a Ríma oddelili. Po tom ako Konštantínopol aj so sídlom patriarchátu v roku 1453 dobyli Turci, sa stal súčasťou Osmanskej ríše. V súčasnosti je napätie medzi patriarchátom a tureckou vládou kvôli niektorým otázkam (napr. zákon prikazuje, aby patriarcha bol turecký občan).
Ekumenický patriarchát podporuje rozširovanie kresťanskej viery a pravoslávnej doktríny a ekumenickí patriarchovia sú zapojení do ekumenizmu a medzináboženského dialógu, charitatívnej činnosti a obrany pravoslávnych kresťanských tradícií. Medzi významné témy politiky ekumenického patriarchátu v 21. storočí patria bezpečnosť veriacich na Blízkom východe, zmierenie východných pravoslávnych a katolíckych cirkví a znovuotvorenie teologickej školy v Chalki, ktorú uzavreli turecké úrady v roku 1971.
Progresívny house
Progresívny house je subžáner housu. Progresívny house vznikol začiatkom 90. rokov. Pôvodne sa vyvinul v Spojenom kráľovstve ako prirodzený postup americkej a európskej house hudby z konca 80. rokov.
História
Korene progresívneho housu siahajú do rave a klubových scén začiatku 90. rokov v Spojenom kráľovstve, Európe, Austrália a Severnej Amerike. Názov progresívny house bol často používaný univerzálne s trance vo svojich začiatkoch.
Významné nahrávky
V júni 1992 Mixmag publikoval zoznam, ktorý obsahoval pohľad časopisu na vrcholné progresívne house skladby tých časov.
Vulcano
Vulcano je ostrov sopečného pôvodu, nachádzajúci sa v súostroví Liparské ostrovy v Tyrrhenskom mori. Je to najjužnejší ostrov súostrovia, nachádza sa len od pobrežia Sicílie. Rozloha ostrova je 2.
Ostrov je obývaný už od staroveku, v súčasnosti tam trvalo žije 657 ľudí. Hlavným zdrojom príjmov je turistický ruch, v minulosti ťažba síry a kamenca (už od rímskych čias). Povrch ostrova je tvorený sopečnými produktami niekoľkých vulkánov, pozri zoznam.